stanford-oval/wikipedia huggingface dataset:
Metro (ravintola)

Metro oli Lahdessa vuoteen 2013 saakka toiminut olutravintola. Metron erikoisuutena voidaan pitää sitä, että se toimi Lahden Alatorin alla entisissä yleisen käymälän tiloissa, baaritiskin ollessa entisen käymälän lippukassan paikalla. Ravintola profiloitui rauhalliseksi laajan valikoiman erikoisolut- ja sahtiravintolaksi, joka sai huomiota sekä kotimaisten että ulkomaisten olutharrastajien keskuudessa  . Toimintaa pyöritti yrittäjä Kari Kaksonen .
Historia

Ravintola Metro toimi Lahden alatorilla 1990-luvun alusta noin kahdenkymmenen vuoden ajan . Lahden alatorilla on sijainnut käymälä jo 1879 vuodesta lähtien toimien aluksi pienen arestihuoneen ulkorakennuksessa . Metron käytössä ollut entinen yleinen käymälähuoneisto valmistui vuonna 1952 ja se oli kaupunginarkkitehti Arvi Lepikön suunnittelema  . Metron toiminta kuitenkin loppui keväällä 2013. Alueella alkoivat arkeologiset kaivaukset, jotka liittyvät uuden toriparkin rakentamiseen. Kaivaukset ovat mittavimmat, joita alueella on tehty.    Lisäksi Hämeen ELY-keskus vaati Lahden kaupungilta, että alueella tehdään puhdistustöitä johtuen Alatorin ympäristössä vuosina 1930-1950 sijainneen huoltoaseman aiheuttamasta maaperän pilaantumisesta    . Arkeologisten kaivausten ja maanpuhdistustöiden johdosta entisen käymälän tilat purettiin ja näin ollen myös Metro-ravintolan toiminta loppui. Metron yrittäjä Kaksonen haki Lahden kaupungilta korvauksia vuokrasopimuksen oikeudettomasta irtisanomisesta, mutta Lahden kaupunginhallitus torjui korvausvaatimukset   . Yrittäjän mukaan vaihtoehtoisia keinoja maan puhdistamiseksi ilman ravintolatilojen hävittämistä ei selvitetty . Lahden kaupungin edustajien mukaan maan puhdistustoimet vaativat entisten käymälätilojen hävittämisen .
Kansalaisliike Metron säilyttämisen puolesta

Metron toiminnan lopettaminen aiheutti paljon keskustelua sekä internetissä että Lahden alueen paikallislehdissä. Facebookissa toimi ryhmä, joka puolusti Metron toiminnan jatkamista.   Kansalaisliike yritti vedota lahtelaisiin päättäjiin myös jättämällä adressin Metron säilyttämisen puolesta joulukuussa 2012     . Kaupungin virkamiehet vakuuttivat aiemmin, ettei toriparkin rakentaminen vaikuta Metron toimintaan. Vaatimukset maaperän puhdistamisesta johtivat kuitenkin siihen, että Metron tilat purettiin.   Erityisesti Metron säilyttämistä puolustettiin sen kulttuurihistoriallisella merkityksellä lahtelaisten kannalta  . Jo entiset käymälätilat sinänsä olivat merkitykselliset, ja Lahden kaupunginmuseo ilmoittikin kiinnostuksensa irrottaa käymälään vievän käytävän liuskekivimuurit. Tarkoituksena oli sijoittaa muurin osat esimerkiksi johonkin Lahden puistoista. Kaupunginmuseon mukaan sekä käymälän portaat että niiden katokset ja liuskekivimuuri ovat tärkeä osa Alatorin puistokokonaisuutta.
Yli-Ii (täsmennyssivu)

Yli-Ii voi tarkoittaa seuraavia:
Yli-Ii, entinen Suomen kunta
Yli-Ii, kaupunginosa Oulun kaupungissa
Yli-Ii, suuralue Oulun kaupungissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yli-Ii”, voi hakea sivunnimihaulla, laajalla sivunnimihaulla tai tekstihaulla.
Yutaka Tahara

| Henkilötiedot |
| --- | --- | --- |
Koko nimi: Yutaka Tahara
Syntymäaika: 27. huhtikuuta 1982 (ikä 42)
Syntymäpaikka: Kagoshima, Japani
Kansalaisuus:  Japani
Pelipaikka: Hyökkääjä
Pituus: 187 cm
Seurat
| Vuodet | Seura | O (M) |
| 2001–2002 2002–2008 2009–2011 2012–2013 2014 2015 | Yokohama F. Marinos Kyoto Sanga FC Shonan Bellmare Yokohama FC Samut Songkhram FC Kagoshima United FC | 13 (1) 144 (32) 93 (21) 53 (8)  1 (0) |
Maajoukkue
| 2001 | Japani U-20 |  |
 Seurajoukkueuran tilastot kattavat vain kansalliset sarjat.
Yutaka Tahara (jap. 田原 豊, Tahara Yutaka; s. 27. huhtikuuta 1982 Kagoshima) on japanilainen entinen jalkapalloilija.
Jalkapallomaajoukkue

Tahara kuului Japanin U-20 joukkueeseen nuorten MM-kilpailuissa 2001.
Aiheesta muualla

Soccerway
Mervi Kantokorpi

Mervi Susanna Kantokorpi (21. syyskuuta 1958 Espoo – 21. joulukuuta 2023 Raasepori) oli suomalainen kirjallisuuskriitikko, vapaa kirjoittaja ja opettaja, koulutukseltaan filosofian lisensiaatti.
Kantokorpi kirjoitti kritiikkejä 1980-luvulta alkaen ja toimi pitkään kirjallisuudentutkijana. 2000-luvun alusta lähtien hän kirjoitti Helsingin Sanomiin. Vuosina 1998–2009 hän oli Helsingin Sanomien esikoiskirjapalkinnon raadissa. Kantokorpi toimi myös taidehallinnossa kirjallisuustoimikunnassa vaikuttaen uudistuksiin kirjallisuusapurahojen kohdentumisessa. Kantokorpi oli myös Kalevi Jäntin palkintoraadin ja Runeberg-palkintoraadin jäsenenä. Hän valitsi vuonna 2003 kaunokirjallisuuden Finlandia-palkinnon saajan. Vuonna 2010 Helsingin Sanomien toimittaja Esa Mäkisen tekemän verkostoanalyysin perusteella Kantokorpi oli tuolloin kirja-alan merkittävin vaikuttaja.
Kantokorvelle myönnettiin taiteilijaeläke vuonna 2020. Vuonna 2022 hän sai Nuori Voima -palkinnon.
Kantokorven puoliso oli taidemaalari Jaakko Pakkala. Kantokorpi kuoli joulukuussa 2023 Raaseporin sairaalassa pitkäaikaiseen sairauteen.
Julkaisuja

Kantokorpi, Mervi – Lyytikäinen, Pirjo – Viikari, Auli: Runousopin perusteet.  Helsinki:  Helsingin yliopisto, 1990.  ISBN 951-45-5430-2.
Lyytikäinen, Pirjo – Kalliokoski, Jyrki – Kantokorpi, Mervi (toim.): Kertomuksen ihanuus.  Helsinki:  Suomalaisen Kirjallisuuden Seura, 1996.  ISBN 951-717-894-8.
Aiheesta muualla

Kantokorven kritiikit Helsingin Sanomien verkkosivuilla
1980–85 Tähän asti – So Far

| 1980–85 Tähän asti – So Far Riki Sorsa |
| --- | --- | --- |

Kokoelmalevyn tiedot
 Äänitetty : 1980-1985
 Studio : MTV-studio   Takomo-studiot   Europa Film I Studio   Millbrook-studio
 Julkaistu: 1985
 Formaatti: LP-levy (CBS 22241-1/2)   C-kasetti (40-22241)
 Tyylilaji: rock, pop, poprock, soft rock
 Kesto: 01.22.31
 Levy-yhtiö: CBS Records Oy
 Levymerkki: CBS
Listasijoitukset
  Suomi: 22. (marraskuu 1985) 
Riki Sorsan muut kokoelmalevyt
|   | 1980–85 Tähän asti – So Far 1985 | Haaveissa vainko oot mun 1986 |
1980–85 Tähän asti – So Far on suomalaislaulaja Riki Sorsan ensimmäinen kokoelma-albumi vuodelta 1985. Kokoelma sisältää kaksi levyä, joista ensimmäinen sisältää Sorsan suomenkielistä ja toinen englanninkielistä tuotantoa vuodelta 1980-1985. Singlejen lisäksi kokoelman musiikki on albumeilta Changing Tunes (1981), Desert of Love (1982), This is the Night (1983), Riki Sorsa (1983) ja Kellot ja peilit (1984).
Albumi julkaistiin CBS-levymerkkillä LP-levynä ja C-kasettina. Sitä ei ole toistaiseksi julkaistu CD-levynä.
Kappaleet > Levy 1 (Tähän asti) > A-puoli

Haaveissa vainko oot mun – 3.50 (singleltä ”Haaveissa vainko oot mun / Elokuvan sankarit” (1985), säv. & san. Kari Kuivalainen, sov. Mika Siekkinen)
Na na naa (Hui hai) – 3.20 (säv. Esa Kaartamo, san. Edu Kettunen, sov. Esa Kaartamo, Edu Kettunen, Kari Miettinen ja Riki Sorsa) (*****)
Suomi pojat – 4.41 (säv. & san. M. Paavonen, sov. Anders Eljas) (***)
On meillä beat – 3.44 (alkup. ”Vi är på gång”, säv. Tomas Ledin, suom. san. M. Paavonen, sov. Anders Eljas) (***)
Muuttohaukka – 3.57 (alkup. ”Aftonfalken”, säv. Pugh Rogefeldt, suom. san. Mats Huldén, sov. Anders Eljas) (***)
Kappaleet > Levy 1 (Tähän asti) > B-puoli

Reggae O.K. – 2.44 (singleltä ”Reggae O.K. / Autograph” (1981), säv. Jim Pembroke, san. Olli Ojala, sov. Otto Donner)
Tää on se yö – 4.57 (säv. & san. M. Paavonen, sov. Anders Eljas) (***)
Tanssijan taival – 3.34 (säv. Jim Pembroke, san. Edu Kettunen, sov. Esa Kaartamo – Jim Pembroke) (*****)
Elokuvan sankarit – 4.20 (säv. & sov. Esa Kaartamo, san. Edu Kettunen) (*****)
Sukiyaki – 3.52 (säv. & san. Kyo Sakamoto, sov. Anders Eljas) (****)
Kappaleet > Levy 2 (So Far) > C-puoli

Desert of Love – 4.35 (säv. & san. Jim Pembroke, sov. Kassu Halonen) (**)
Can’t Stand Dancing – 4.39 (säv. Jim Pembroke, san. Jim Pembroke / Riki Sorsa) (*)
Groovin’ – 4.07 (säv. & san. Felix Cavalliere – Eddie Brigati, sov. Esa Kaartamo – Edu Kettunen – Kari Miettinen – Riki Sorsa) (*****)
Don’t Say No – 5.10 (säv. & san. Viktor Malin) (*)
Misty Island – 3.18 (säv., san. & sov. Jim Pembroke) (**)
Kappaleet > Levy 2 (So Far) > D-puoli

Autograph – 3.35 (säv. & san. Jim Pembroke) (*)
All in A World – 5.06 (singleltä ”Night After Night / All in A World” (1985), säv. & san. Jim Pembroke, sov. Esa Kaartamo)
Night After Night – 5.18 (singleltä ”Night After Night”, säv., san. & sov. Esa Kaartamo)
Hope for the Best – 3.34 (säv. Esa Kaartamo, san. Edu Kettunen, sov. Esa Kaartamo – Kassu Halonen) (**)
Changing Tunes – 4.10 (säv. & san. Jim Pembroke) (*)
(*) Albumilta Changing Tunes (1981).
(**) Albumilta Desert of Love (1982).
(***) Albumilta Riki Sorsa (1983).
(****) Albumilta This is the Night (1983).
(*****) Albumilta Kellot ja peilit (1984).
Kokoonpano > Muusikot

Keijo Hirvonen
Jan Brunberg
Häkä Virtanen
Jukka Orma
Muta Manninen
Janne Louhivuori
Olli Haavisto
Pedro Hietanen
Kassu Halonen
Vesa Aaltonen
Pentti Lahti
Simo Salminen
Jim Pembroke
Iris Rautio
Marjo-Riitta Kervinen
Kalle Fält
Maucca Siirala
Junnu Aaltonen
Esa Kotilainen
Kim Lönnholm
Markku Johansson
Remu Aaltonen
Lasu Valjakka
Juha Björninen
Christian Nilsson
Anders Eljas
Lasse Jonsson
Rutger Gunnarsson
Magnus Persson
Leif Lindvall
Johan Stengård
Nils Landgren
Gunilla von Bahr
Paavo Maijanen
Katri Aaltio
Tomas Ledin
Hovis Hoflund
Pugh Rogefeldt
Nysse Nyström
Esa Kaartamo
Miri Miettinen
Edu Kettunen
J. Karjalainen
Karl Reiman
Kari Kuusamo
Peter Lerche
Kokoonpano > Tuotanto

Riitta Sourander – valokuvat
Henrik Schütt – valokuvat
Fred Ohert – valokuvat
Sorsien perhealbumi – valokuvat
Tapio Rantanen – ulkoasu (Private Eye)
Zuko

| Zuko |
| --- | --- |
Luoja(t):  Michael Dante DiMartino ja Bryan Konietzko
Näyttelijä(t):   Dante Basco (Avatar)  Bruce Davison (The Legend of Korra)  Dallas Liu (Avatar: The Last Airbender) 
Ensi- esiintyminen:  ”Jäävuoren poika” (Avatar: 1. kausi, jakso 1)
Kustantaja:  Nickelodeon
Henkilötiedot
Status:  Tulikansan kruununprinssi, Tulen valtias
Ammatti:  Teekaupan avustaja, Tulen valtias
Sukupuoli:  mies
Ikä:   16 (Avatar)  87-91 (The Legend of Korra) 
Kotipaikka:  Tulimaa
Suhteet
Vanhemmat:   Ozai (isä)  Ursa (äiti) 
Sisarukset:   Azula  Kiyi (siskopuoli) 
Puoliso(t):  Mai (tyttöystävä)
Lapset:  Izumi (tytär)
Lastenlapset:   Iroh II (tyttärenpoika)  Izumin tytär (tyttärentytär) 
Isovanhemmat:   Azulon (isoisä isän puolelta)  Ilah (isoäiti isän puolelta)  Jinzuk (isoisä isän puolelta)  Ilah (isoäiti isän puolelta) 
Tädit ja sedät:   Iroh (setä) 
Serkut:   Lu Ten 
Muut sukulaiset:   Roku (isoisoisä äidin puolelta)  Ta Min (isoisoäiti äidin puolelta)  Sozin (isoisoisä isän puolelta) 
Tutut:   Aang  Katara  Sokka  Toph Beifong  Suki  Ty Lee 
Infobox OKNimi-testi OK: 
Zuko on fiktiivinen hahmo animaatiosarjoissa Avatar ja The Legend of Korra sekä elokuvassa The Last Airbender. Zuko on Tulikansan kruununprinssi, Tulen valtias Ozain ja prinsessa Ursan poika sekä prinsessa Azulan isoveli. Hän on myös tulentaitaja, jolla on kyky luoda ja manipuloida tulta, liekkejä, lämpöä sekä ohjata salamoita taistelulajien kautta.
Zuko animaatiosarjoissa

Alkuperäisessä Avatar-sarjassa Zukon ääninäyttelijänä toimii Dante Basco. The Legend of Korrassa 70 vuotta vanhemman Zukon äänenä on Bruce Davison.
Zuko animaatiosarjoissa > Avatar > Ennen sarjan tapahtumia

Kolme vuotta ennen sarjan tapahtumia Zuko osallistui erääseen sotakokoukseen, jossa hän vastusti erään kenraalin ehdotusta uhrata Tulikansan omia sotilaita taistelussa Maan valtakuntaa vastaan. Raivostuneena tästä Tulen valtias Ozai määräsi poikansa Agni Kaihin, tulentaitajille suunnattuun kaksintaisteluun. Zuko hyväksyi koska luuli kohtaavansa siinä kenraalin, jota vastusti. Mutta huomattuaan vastustajansa olevan häneä isänsä itse, hän kieltäytyi taistelemasta. Ozai arpeutti tulella poikansa oikean silmän ja karkotti hänet Tulimaasta. Zukon setä, Iroh, lähti Tulimaasta veljenpoikansa mukana.
Zuko animaatiosarjoissa > Avatar > Kirja 1: Vesi

Sarjan alussa Zuko pyrkii palauttamaan kunniansa isänsä silmissä etsimällä käsiinsä Avatar Aangin. Kilpailijanaan hänellä on Zhao, kunnianhimoinen Tulikansan amiraali. Hän naamioituu toisinaan miekkamieheksi nimeltä Sininen henki. Zhaon joukkojen tehdessä hyökkäys Pohjoiseen vesiheimoon, Zuko kaappaa Aangin, mutta he melkein kuolevat lumikyrskyssä. Aang kuitenkin paetessaan pelastaa heidän molempien henget. Mutta tieto Zukon ja Irohin osuudesta Zhaon aikeiden estämisessä kantautuu Ozain korviin, joka lähettää Zukon pikkusiskon, Azulan, vangitsemaan heidät.
Zuko animaatiosarjoissa > Avatar > Kirja 2: Maa

Zuko ja Iroh matkustelevat Maan valtakunnan halki pakoillesaan Azulaa. Heidän tiensä erkanevat hetkeksi, mutta lopulta he löytävät jälleen toisensa ja saapuvat Maan valtakunnan pääkaupunkiin: Ba Sing Seihin. Iroh perustaa sinne teehuoneen ja Zukokin alkaa melkein tottua uuteen elämäntyyliinsä, kunnes huomaa Aangin olevan kaupungissa. Azula vangitsee heidän molemmat lopulta kristallitunneileihin. Kataran ja Irohin neuvoista huolimatta Zuko liittoutuukin lopulta siskonsa kanssa, mikä johtaa Ba Sing Sein päätymiseen Tulikansan haltuun, Aangin haavoittumiseen sekä Irohin pidätykseen.
Zuko animaatiosarjoissa > Avatar > Kirja 3: Tuli

Zuko palaa Tulimaahan juhlittuna sotasankarina, mutta Azula oli vierittänyt hänen niskoilleen kunnian Aangin kukistamisesta siltä varalta, että jos Aang oli yhä elossa. Zuko palkkaa salamurhaajan etsimään Aangin ja tuhoamaan hänet. Hän kuulee Irohilta olevansa Avatar Rokun, Aangin edeltäjän, jälkeläinen äitinsä puoleta. Kuultuaan miten hänen isänsä aikoi käyttää Sozinin komeetan voimia Maan valtakunnan lopulliseen tuhoamisen, hän päättää auringonpimennyksen aikana sanoa tälle vastaan ja lähteä Aangin avuksi. Aluksi Aang ystävinen ei luota Zukoon, mutta kun hänen lähettämänsä salamurhaaja oli tuhottu Aang hyväksyy hänet lopulta tulentaitajaopettajakseen ja yhdessä he myös löytävät Aurinkosotureitten luota tiedon tulentaitamisen todellisesta lähteestä.
Zuko auttaa myös Sokkaa vapauttamaan Sukin, Chit Sangin ja Hakodan Kiehuvasta kivestä sekä Kataraa löytämään tämän äidin tappajan. Sozinin komeetan saapumista edeltävänä päivänä hän tekee sovinnon setänsä kanssa ja Tulimaan pääkaupungissa hän haastaa Azulan Angi Kaihin valtaistuimesta. Mutta taistelun aikana Azula yrittää haavoittaa Kataraa, jolloin Zuko heittäytyy väliin ja haavoittuu itse. Katara kuitenkin kahlitsee Azulan ja parantaa Zukon. Aangin kukistettua Ozain poistamalla tämän tulentaitajavoimat, Zuko kruunataan uudeksi Tulen valtiaaksi.
Zuko animaatiosarjoissa > The Legend of Korra

70 vuotta myöhemmin sijoittuvan jatkosarjan The Legend of Korra mukaan Tulen valtias Zuko ja Avatar Aang perustivat "Kansakuntien yhdistyneen tasavallan" Satavuotisen sodan jälkeen. Hän oli luovuttanut asemansa tyttärelleen, Izumille, ja toimi nyt kansojen välisenä rauhanlähettiläänä matkustaen lohikäärme Drukin selässä. Hänen kunniakseen on pystytetty patsas Tasavalta Cityn keskustaan. Hänen tyttärenpoikansa Iroh (jonka ääninäyttelijänä Dante Basco on myös toiminut) palvelee Aangin esikoispojan Bumin ohella Yhdistyneissä Joukoissa.
Zuko animaatiosarjoissa > The Legend of Korra > Kirja 3: Muutos

Zuko on yhteistyössä Valkoisen Lootuksen seuran kanssa pyrkinyt torjumaan maailmanlaajuisia uhkia sillä aikaa kun nykyisen Avatarin, Korran, oppiminen oli yhä kesken. Vuosi sen jälkeen, kun Korra oli paljastunut Avatariksi, Zuko oli Sokkan, Tenzinin (Aangin toisen pojan) sekä Tonraqin (Korran isän) ohella estänyt Zaheerin aikeet kidnapata hänet. 13 vuotta myöhemmin tuulentaitajaksi tullut Zaheer pakeni ja vapautti kaksi rikostoveriaan, Ghazanin ja Ming-Huan. Kuultuaan tästä Zuko ja Tonraq yhdessä Korran serkkujen, Desnan ja Eskan, avulla yrittivät estää neljännen rikollisen, P'Lin, pakenemisen. Mutta he epäonnistuivat. Myöhemmin hän, Tonraq ja Lin Beifong (Tophin tytär) tapasivat Korran ja Asamin ja kuulivat kaiken Zaheerin suunnitelmista. Kuullessaan tästä Zuko aikoi palata Tulimaahan suojelemaan tytärtään. Mutta sitä ennen Korra kysyi tältä, mitä Aang olisi tehnyt Zaheerille, jos eläisi vielä. Kaksi viikkoa Zaheerin jälleenvangitsemisen jälkeen Zuko saapui Yhdistyneeseen tasavaltaan Tuulitemppelisaarelle todistamaan Tenzinin esikoistyttären, Jinoran, julistamista tuulentaitajamestariksi.
Zuko animaatiosarjoissa > The Legend of Korra > Kirja 4: Tasapaino

Kolme vuotta Zaheerin jälleenvangitsemisen jälkeen Zuko ja Izumi saapuivat Tasavalta Cityyn seuraamaan uuden Maan valtiaan, Wun, kruunjaisia. Mutta sitten Maan valtakuntaan järjestystä palauttaneen armeijan johtaja, Kuvira, julisti valtakunnan omakseen ja uudelleennimesi sen "Maan imperiumiksi".
Mesklá

| Mesklá Μεσκλά |
| --- | --- |
 Mesklán kylää.
 Mesklá
 Koordinaatit: 35°24′19″N, 23°57′24″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Plataniás
Hallinto:  
 – Asutustyyppi:  kylä
 – Kallikrates-koodi:  7406040601
Väkiluku (2011):  333
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Mesklá (kreik. Μεσκλά) on Kreikan kylä, joka sijaitsee Kreetan saarella. Se kuuluu hallinnollisesti Plataniáksen kuntaan, Chanián alueyksikköön ja Kreetan alueeseen. Aiemmin kylä kuului Mousoúroin kuntaan ja vuodesta 2011 lähtien Plataniáksen kunnan Mousoúroin kunnallisyksikköön. Kylän väkiluku on 333 (vuonna 2011).
Mesklán kaksi Neitsyt Marian kirkkoa, etualalla bysanttilainen ja taustalla uusi kirkko.
Mesklán kylä sijaitsee Kreetan luoteisissa sisäosissa noin 21 kilometriä etelälounaaseen Chaniásta. Se on rakennettu Lefká Óri -vuorten pohjoisrinteeseen noin 200 metrin korkeudelle merenpinnasta laskettuna.
Antiikin aikana nykyisen kylän paikalla sijaitsi jonkun poliksen eli kaupunkivaltion, oletettavasti Keraian poliksen, kaupunkikeskus. Siitä on säilynyt rakennusten ja kaupunginmuurien jäänteitä. Kylässä on kaksi bysanttilaisaikaista kirkkoa, Vapahtajan (Sotíras) kirkko ja Neitsyt Marian kuolonuneen nukkumisen (Koímisis tis Theotókou) kirkko, kumpikin 1300-luvulta, sekä uusi Neitsyt Marialle omistettu kirkko vuodelta 1972.
Mesklá muodostaa myös laajemman kyläyhdyskunnan (Τοπική Κοινότητα Μεσκλών, Topikí Koinótita Mesklón), johon kuuluu varsinaisen Mesklán kylän lisäksi Zoúrvan kylä. Koko yhdyskunnan väkiluku on 353.
Aiheesta muualla

Kuvia tai muita tiedostoja aiheesta Mesklá Wikimedia Commonsissa
Market Drayton

| Market Drayton |
| --- | --- |
 Taloja Cheshirekadun varrella Market Draytonin keskustassa.
 fiMarket Drayton 
 52°54′14″N, 2°29′06″W 
Valtio:  Yhdistynyt kuningaskunta
Osa:  Englanti
Hallintoalue:  Länsi-Midlands
Kreivikunta:  Shropshire
Maantiede
Kokonaispinta-ala:  3,51 km²
Väestö
Väkiluku (2011):  11 773
Väestötiheys:  3 354 as./km²
 marketdrayton.gov.uk 
Market Drayton on vajaan 12 000 asukkaan maalaiskaupunki Shropshiren kreivikunnassa läntisessä Keski-Englannissa, lähellä Staffordshiren ja Cheshiren rajaa. Se sijaitsee Severnjokeen laskevan Ternjoen ja Shropshire Union -kanavan varsilla. Kaupunki elää matkailusta ja pienteollisuudesta, joka tuottaa elintarvikkeita ja sähkölaitteita.
Market Draytonin perustivat ilmeisesti saksit vuoden 950 paikkeilla. Domesday Bookin aikoihin (1086) sen maa-alueet oli jaettu kahdeksi kartanoksi, Great Draytoniksi ja Little Draytoniksi. Vilhelm Valloittaja nimitti Great Draytonin kartanonomistajaksi ranskalaisen Saint-Evroul’n luostarin, joka vuokrasi kartanoa edelleen Wemin paronille William Pantulfille. Vuonna 1112 Great Drayton siirtyi Combermere Abbeylle, jonka munkit saivat kuningas Henrik III:lta oikeuden järjestää kylässä markkinat keskiviikkoisin ja isomman tapahtuman Neitsyt Marian syntymäpäivänä syyskuussa. Englannin luostarilaitoksen lakkauttamisen (1536–1541) jälkeen kartanon maat osti Lontoon Cityn entinen ylipormestari Rowland Hill, ja ne päätyivät vuonna 1562 avioliiton kautta Corbetin suvulle läheisestä Adderleyn kylästä.
Vuonna 1651 tulipalo tuhosi suurimman osan Draytonin alkuperäisistä taloista – yksi harvoista säilyneistä ristikkotaloista on Cotton’s House Shropshirekadulla. Kaupunki jouduttiin rakentamaan uudelleen, ja monet sen hienoimmista kivitaloista ovatkin peräisin Stuartien, Yrjöjen ja Viktorian aikakausilta. Vuonna 1835 vihittiin käyttöön Draytonin kautta kulkeva Birminghamin–Liverpoolin kanava (nykyinen Shropshire Union -kanava), ja 1860-luvulla kaupunkiin saapui rautatie.
Aiheesta muualla

Kuvia tai muita tiedostoja aiheesta Market Drayton Wikimedia Commonsissa
Mickey Vernon

Mickey Vernon
James Barton ”Mickey” Vernon (22. huhtikuuta 1918 – 24. syyskuuta 2008) oli yhdysvaltalainen baseballpelaaja, hänen pelipaikkansa ulkokentällä oli ykköspesä. Hän syntyi Marcus Hookissa, Pennsylvaniassa ja opiskeli Villanova Universityssa.
Vernon pelasi Major League Baseballissa pitkän uran: hän pelasi ensimmäisen ottelunsa 8. heinäkuuta 1939 ja viimeisensä 27. syyskuuta 1960. Uran katkaisi ainoastaan kahden vuoden asepalvelus Yhdysvaltain laivastossa toisen maailmansodan aikana.
Vernon oli 1940–1950-luvuilla seitsenkertainen All Star -pelaaja, ja hän ylsi "Most Valuable Playerin" valintaäänestyksessä parhaimmillaan kolmannelle sijalle. Hän toimi vuosina 1961–1963 Washington Senatorsin joukkueenjohtajana.
Joukkueet

Suurimman osan aktiivisesta peliurastaan Mickey Vernon vietti Washington Senatorsissa, jonka pelaajana hän oli vuosina 1939–1943, 1946–1948 ja 1950–1955. Hänen muut joukkueensa olivat:
Cleveland Indians (1949–1950)
Boston Red Sox (1956–1957)
Milwaukee Braves (1959)
Pittsburgh Pirates (1960)
Marketanpuisto

Marketanpuisto
Marketanpuisto
Marketanpuisto (ruots. Margretebergs park) on Espoon Järvenperässä sijaitseva piha- ja puistorakentamisen kaupallinen näyttelypuisto. Alue on seitsemän hehtaarin suuruinen. Vieressä on Överbyksi kutsuttu ruotsinkielinen puutarhaoppilaitos, jossa on opetusta sekä ammattikoulu- (Axxell) että ammattikorkeakoulutasolla (Yrkeshögskolan Novia).
Puistossa on mukana yli 110 näytteilleasettajaa: yrityksiä, yhteisöjä ja kaupunkeja. Esillä on kaikenlaisia viheralueiden rakentamiseen liittyviä asioita, esimerkiksi leikkivälineitä, kivirakenteita, kasveja, kasvihuoneita ja valaisimia.
Näyttelypuisto perustettiin vuonna 1997. Sitä hallinnoi vuonna 2001 perustettu yhdistys Marketanpuiston ystävät ry. Puisto on perustettu Margretebergin kartanon entisille maille, jossa on sijainnut myös Margretebergin kotieläinpuisto.
Aiheesta muualla

Puiston kotisivut
Mickey Redmond

Michael Edward ”Mickey” Redmond (s. 27. joulukuuta 1947 Kirkland Lake, Ontario) on entinen ammattilaisjääkiekkoilija. Nykyään hän toimii FOX Sports Detroit -televisiokanavan kommentaattorina Detroit Red Wingsin kotiotteluissa ja lyhyillä vierasmatkoilla.
Ura

Redmond pelasi oikeana laitahyökkääjänä Montreal Canadiensille kaudesta 1967–68 kauteen 1970–71. Hän voitti Stanley Cupin seurassa 1968 ja 1969. Hän teki 27 maalia Canadiensille kaudella 1969–70.
Kesken kauden 1970–71 NHL:ssä hänet kaupattiin Detroit Red Wingsiin vaihdossa, jossa tähtipelaaja Frank Mahovlich meni Montrealiin. Seuraavalla kaudella hän lunasti lupauksia tekemällä 42 maalia ketjussa, jonka keskushyökkääjä oli veteraanitähti Alex Delvecchio.
Kaudella 1972–1973 Redmondista tuli seitsemäs kauden aikana 50 maalia tehnyt pelaaja. Hän viimeisteli 52 maalia rikkoen Gordie Howen seuraennätyksen (49). Pisteitä kertyi kaikkiaan 93. Delvecchio lopetti kaudella 1973–74 ja Redmond siirrettiin toisen tähtipelaajan Marcel Dionnen ketjuun. Redmondin menestys jatkui ja hän rikkoi kolmantena pelaajana uudelleen 50 maalin rajan tekemällä 51 maalia, joista 21 ylivoimaosumaa.
NHL-kaudella 1974–75 Redmond sai selkävamman eikä esiintynyt kuin 29 pelissä. Selkävian takia hän lopetti jo 28 vuoden iässä.
Hänet on nimetty liigan ensimmäiseen tähtikenttään 1973, toiseen tähtikenttään 1974 ja hän pelasi yhden NHL:n tähdistöottelun.
Redmondin veli Dick Redmond oli NHL-puolustaja.